Բուբուբու

**Բուբուբու** (), քաղաք Տանզանիայի Զանզիբար կղզում։ Գտնվում է արևմտյան ափի կենտրոնական մասում, ինքնավար շրջանի մայրաքաղաք Զանզիբար քաղաքից 8 կմ հյուսիս։ Խիտ բնակեցված արդյունաբերական քաղաք է, որը հայտնի է նաև իր լողափով, որը մայրաքաղաքի անմիջական հարևանությամբ գտնվող ամենագեղատեսիլներից մեկն է։ Զանզիբարի առաջին երկաթուղիներից մեկը կառուցվել է 1905 թվականին՝ Բուբուբուն Քարե քաղաքի հետ կապելու համար։

## Նկարագրություն
Բուբուբուն համարվում է Զանզիբարի արվարձան։ Բուբուբուից արևելք, Մասինգինի անտառի տարածքում, գտնվում են Բուբուբու Սփրինգս աղբյուրները։ Բուբուբուն հիմնականում խիտ բնակեցված արդյունաբերական քաղաք է, բայց այն նաև հայտնի է իր լողափով, որը համարվում է մայրաքաղաքի անմիջական հարևանությամբ գտնվող ամենագեղեցիկներից մեկը։ 

Բուբուբուի հանգստավայրերը լեցուն չեմ լինում նույնիսկ ամենաթեժ ժամանակաշրջանում։ Այդ պատճառով Բուբուբուն կատարյալ վայր է նրանց համար, ովքեր փնտրում են մեկուսություն և լռություն: Զբոսաշրջիկները եզակի հնարավորություն ունեն դիտելու գյուղացիների առօրյա կյանքը հարակից գյուղերում։

Բուբուբուում կամ մոտակայքում կան բազմաթիվ հյուրանոցներ։ 2011 թվականին Բուբուբուի բնակչությունը կազմել է մոտ 48․000։ Այլ աղբյուրների համաձայն՝ 2012 թվականին քաղաքի բնակչությունը կազմել է ընդամենը 15․666։ Բուբուբուն պատկանում է Տանզանիայի Արևմտյան Զանզիբար շրջանին, որն Ունգուջա (Զանզիբար) կղզում գտնվող երեք շրջաններից մեկն է։ Հյուսիսային Զանզիբարի հետ սահմանն անցնում է Բուբուբուի կենտրոնից ընդամենը 2,5 կմ հյուսիս, իսկ Կենտրոնա-Հարավային Զանզիբարի հետ սահմանը գտնվում է արևելքից 7 կմ-ից պակաս հեռավորության վրա։ Բուբուբուի շրջակայքում կան դարչինի ծառերի բազմաթիվ տնկարկներ։

## Անվան ծագում
Բուբուբուն Զանզիբար քաղաքի և շրջակայքի հետ կապող երկաթուղային գիծը կառուցվել է 1905 թվականին: Վարկածներից մեկի համաձայն՝ Բուբուբու անունը կապված է անցնող շոգեքարշի ձայնի հետ։ Կան նաև ենթադրություններ, որ վայրը այս անունն ունեցել է դեռևս կայարանի հայտնվելուց առաջ և կապված է մոտակա քաղցրահամ աղբյուրների ձայնի հետ:

## Տնտեսություն, տրանսպորտ և կրթություն
[աջից|մինի|240x240փքս|Բուբուբուի և [Քարե քաղաք (Զանզիբար)|Քարե քաղաք նավահանգստի միջև երթևեկող շոգետրամվայը (East African Railways հավաքածու, 1905)]]
Բուբուբուում գործում են բազմաթիվ առևտրականներ և փոքր խանութներ, որոնք վաճառում են մրգեր, թարմ ձուկ և հնդկական ընկույզ: Կղզու մայրաքաղաք կանոնավոր կերպով երթևեկում են ավտոբուսներ: 1905 թվականին ամերիկյան Arnold Cheyney ընկերությունը կառուցել է  յոթ մղոն երկարությամբ գիծ Զանզիբար-Թաունից մինչև Բուբուբու, բայց այն ենթադրաբար դադարեցրել է գործունեությունը 1930 թվականին: 

Երկաթուղին անցնում էր քաղաքի ամենանեղ փողոցներով, և մշտական զարմանք էր առաջացնում, թե ինչպես են անցորդները խուսափում ընկնելուց: Եվրոպացիները, որոնք բնակվում էին Զանզիբարում, երկաթուղուն վերաբերվում էին զվարճալի հանդուրժողականությամբ։ 

1911 թվականին երկաթուղին վաճառվել է կառավարությանը, իսկ 1922 թվականին ուղևորափոխադրումը դադարել է: Ճանապարհների բարելավման և կղզում մեքենաների թվի ավելացման հետ նրա տարածվածությունը նվազել է։

Ներկայում Բուբուբու տանող գլխավոր ճանապարհի մոտ կարելի է տեսնել երկաթուղային կամուրջների և ամբարտակների մնացորդներ։

Բուբուբուով է անցնում Մալավի-ռոադը՝ կղզու արևելյան ափի գլխավոր ճանապարհը, որը կապում է Զանզիբար քաղաքը կղզու հյուսիսային ծայրում գտնվող Մկոկոտոնի քաղաքի հետ: Քաղաքում կան նաև բազմաթիվ հյուրանոցներ, հյուրատներ և տնակներ, ինչպես նաև առաջարկվում են հանգստի վայրեր Բուբուբուի մարջանային լողափում:

Քաղաքում գործում է Բուբուբուի միջնակարգ դպրոցը: Աշակերտների մեծ թվի պատճառով դասերն անցկացվում են երկու հերթափոխով՝ առավոտյան (7:00-ից մինչև 13:00) և ցերեկը (13:00-ից մինչև 19:00): Բուբուբուն ունի նաև մանկապարտեզ, որտեղ սովորում է չորսից վեց տարեկան 50 երեխա:

## Ծանոթագրություններ

## Գրականություն
* 

Կատեգորիա:Բնակավայրեր այբբենական կարգով
Կատեգորիա:Զանզիբար
Կատեգորիա:Տանզանիայի քաղաքներ